‘भोला’ के साथ रिलीज होगा ‘मैदान’ का टीजर, इंडियन फुटबॉल के गोल्डन इयर्स पर बेस्ड है फिल्म
Bollywood Actor Ajay Devgn To Give Double Treat To Fans With Maidaan And Bholaa Movies. अजय देवगन की फिल्म ‘भोला’ 30 मार्च को रिलीज होगी। अजय देवगन की फिल्म ‘भोला’ लोकेश नागराज की फिल्म ‘कैथी’ की ऑफिशियल रीमेक है। इस फिल्म की रिलीज के साथ ऑडियंस को डबल ट्रीट मिलेगी
अजय देवगन की फिल्म ‘भोला’ 30 मार्च को रिलीज होगी। अजय देवगन की फिल्म ‘भोला’ लोकेश नागराज की फिल्म ‘कैथी’ की ऑफिशियल रीमेक है।
इस फिल्म की रिलीज के साथ ऑडियंस को डबल ट्रीट मिलेगी। इस फिल्म के साथ अजय देवगन की अगली फिल्म ‘मैदान’ का टीजर भी जोड़ दिया गया है। ‘मैदान’ 23 जून को बिग स्क्रीन पर रिलीज होगी।
अजय देवगन ने ट्वीट कर दी जानकारी 
अजय देवगन ने ट्वीट कर ये जानकारी दी की फिल्म ‘मैदान’ का टीजर ‘भोला’ के साथ ही रिलीज किया जाएगा। उन्होंने फिल्म का फर्स्ट लुक पोस्टर भी शेयर किया।
अजय ने पोस्टर शेयर करते हुए लिखा- एक आदमी। एक विश्वास। एक आत्मा। एक सच्ची घटना पर आधारित। मैदान में उतरेगा सारा इंडिया। 30 मार्च को टीजर जारी।
इंडियन फुटबॉल के गोल्डन इयर्स पर बेस्ड है ‘मैदान’
ये फिल्म फुटबॉल कोच सईद अब्दुल रहीम की बायोपिक है। उन्हें भारत में फुटबॉल के फादर का दर्जा दिया जाता है। फिल्म में अजय देवगन के साथ बोमन ईरानी, रूद्रनील घोष, प्रियामणि और गजराज राव भी हैं।
ये फिल्म भारत में फुटबॉल के गोल्डन इयर्स पर बेस्ड है। फिल्म में कोच सईद अब्दुल रहीम की कहानी है जिन्होंने 1963 तक इंडियन फुटबॉल टीम के मैनेजर के तौर पर काम किया था।
अजय देवगन की अगली फिल्म ‘मैदान’ सच्ची घटना पर आधारित है। अमित रविंद्रनाथ शर्मा इस फिल्म के डायरेक्टर हैं।फिल्म को जी स्टूडियो, बोनी कपूर, अरुनावा जॉय सेनगुप्ता और आकाश चावला ने प्रोड्यूस किया है। फिल्म में एआर रहमान का म्यूजिक है जबकि रितेश शाह का स्क्रीनप्ले है।